加泰罗尼亚

加泰羅尼亞（加泰羅尼亞語：Catalunya；埃斯巴尼亞語：Cataluña；奧克語：Catalonha）是埃斯巴尼亞个一隻自治區，在佢自治法裏丄畀認定作歷史民族實體。加泰罗尼亚在扗伊比利亚半岛東北部分，面積有得 32,106 平方公里，北面榜安道尔対法國作鄰，東面是地中海，海岸線有得約莫 580 公里，南丄向是伐倫西亞自治區，西丄向是阿拉貢自治區。箇種形勢幫擔同地中海盆地地區対仔歐洲大陸个建立爻緊密關系。加泰羅尼亞首府是勃塞羅那，底下有勃塞羅那、萊伊達、其羅納、塔拉哥納四隻省。

截至2023年11月1號，加泰羅尼亞境內 947 個城市攏共住得 8,005,784 人，其中 64 个城市有得超過兩萬人，加泰羅尼亞超過 70% 个人口全住扗箇些兒城市。三分之二的人口住扗許巴塞罗那大都會圈，是得歐盟第五大个城市羣，也是得人口頂密集个城市羣。加泰羅尼亞个工業化程度交關高，經濟扗許自治區裏丄排得第二，佔西班牙GDP个19.0%，僅輸過馬特里自治區。人均GDP位居第四位，輸過於馬特里自治區、巴斯克自治区対納伐拉。

加泰羅尼亞在許中世紀个辰光是得阿拉貢王國个重要部分，現代个加泰羅尼亞包括爻加泰羅尼亞公國歷史文化領土个大部分地區。今朝个加泰羅尼亞是西班牙裏向獨立意識交關鮮明个地區。

加泰羅尼亞語搭仔卡斯蒂利亚语並列爲加泰羅尼亞个官方語言。

 参考信息 

分类:西班牙
Category:加泰罗尼亚